180 करोड़ की लागत से बनी पद्मावत पर उस समय खतरे का साया मंडराता नजर आने लगा जब करनी सेना सहित कई राजपूत संगठनों ने फिल्म के विरोध में आवाजें उठानी शुरू कर दी लेकिन ऐसा लगता है इस फिल्म को लेकर हुआ देशव्यापी विरोध इसके फेवर में गया और लोगों ने इसे हाथों-हाथ लिया। फिल्म को लेकर दर्शकों का उत्साह बताता है कि फिल्म को लेकर हो रहे विरोध से वो इत्तेफाक नहीं रखते। फिल्म के कलेक्शन का ये आलम तब है जब देश के चार राज्यों में फिल्म का प्रदशन नहीं हो रहा है कुछ अन्य राज्यों में भी हिंसा से डर के कारण दर्शक सिनेमा घरों में आने से हिचक रहे हैं. ऐसा लगता है कि राज्यों में बैन के कारण पद्मावती को काफी नुकसान भी उठाना पड़ा है. अनुमान के मुताबिक़ नुकसान का ये आंकड़ा तीस करोड़ का है.